Janno Jürgens
Janno Jürgens (sündinud 18. mail 1985 Haapsalus) on eesti režissöör. Ta lõpetas aastal 2004 Haapsalu Gümnaasiumi. Aastast 2006 õppis ta Balti Filmi- ja Meediakoolis, mille lõpetas aastal 2012. Janno Jürgensi lühimängufilm "Distants" valiti 2012 Locarno filmifestivali programmi. 17. septembril 2020 esilinastus Janno Jürgensi esimene täispikk mängufilm "Rain", mida tunnustati Eesti Kultuurkapitali audiovisuaalse kunsti sihtkapitali aastapreemiaga parima meesnäitleja, parima helilooja ning parima debüütfilmi kategoorias.